Artur Mutli

Artur-Leopold Mutli VR I/3 (19. august (vkj)/ 31. august 1894 Viljandi – 5. mai 1970 Tallinn) oli Eesti sõjaväelane ja piirivalvur (kapten).

Ta võitles Vabadussõjas, teenis Sõjaministeeriumis Peastaabis reajaoskonna ülema abina ja Sõjaministeeriumi Korraldusvalitsuses reajaoskonnas, Piirivalve Valitsuses staabiülemana, Sakala jalaväerügemendis, Tallinna garnisoni Vahipataljonis.

1934. aastal oli ta vaps, kaotas advokaat Gustav Seenele kihlveoga vagunitäie vorste (tema isa oli vorstitööstur), kuna Johan Laidoner sai riigivanema valimisteks Viljandis rohkem toetusallkirju kui Andres Larka.Vagun vorsti Larka eest! Esmaspäev nr 11, 12. märts 1934, lk 1

14. juunil 1941 ta arreteeriti NKVD poolt. Talle määrati 10 aastat vangistust, oli vangilaagris Sevurallagis Sverdlovski oblastis, vabanes laagrist 8. mail 1953. Oli pärast seda asumisel, vabanes asumiselt 22. juunil 1959.

Ta hukkus 5. mail 1970 Tallinnas liiklusõnnetuse tagajärjel ja ta maeti 10. mail 1970 Rahumäe kalmistule.Tallinn Rahumäe kalmistu, V, PA BII, 16-11, kirstuplats

Tunnustus
1925 Eesti Vabaduse Risti I liigi 3. järkEesti Vabariigi teenetemärkide kavalerid

 Viited 

 Välislingid 
 Ohvitseride andmekogu
Eesti kommunismiohvrid 1940–1991
Haud Tallinna Rahumäe kalmistul

Kategooria:Sõjavägede Staabi koosseis
Kategooria:Eesti piirivalvurid
Kategooria:Sakala Partisanide Pataljoni koosseis
Kategooria:Vahipataljoni koosseis
Kategooria:Vabadussõja veteranid
Kategooria:Eesti represseeritud isikud
Kategooria:Rahumäe kalmistule maetud
Kategooria:Sündinud 1894
Kategooria:Surnud 1970